PROFESOR Obrtničke škole sinoć je teško pretučen na maturalnoj zabavi u koprivničkom hotelu Podravina. Zatražio je liječničku pomoć u Općoj bolnici. Prema neslužbenim informacijama, potvrđene su mu teške tjelesne ozljede.

Kako javlja Podravski, navodno je cijelom slučaju kumovao alkohol, a izvori pričaju i kako je profesor provocirao učenika koji ga je napao. Učenik ga je navodno udario šakom u glavu.

Tučnjava je najprije prijavljena županijskom Centru 112. "S privatnog broja u 2:39 primili smo poziv u Centar da se dogodila tučnjava. Nakon toga dojavu smo proslijedili policiji", rekao je za Podravski pročelnik Ivan Kramarić.

Tekst se nastavlja ispod oglasa

Kako pričaju učenici, profesor je navodno bio napadan i nametljiv te je provocirao učenike. Učenik ga je udario i potukao se s njim, navodno isprovociran uvredama.